Mivel a társjogalkotók alkották a szabályt az 576/2013/EU rendelet A. részében felsorolt állatok maximális számára vonatkozóan, e szabály bármely módosítása csak akkor vehető fontolóra, ha a Bizottság javaslatot nyújt be az Európai Parlamentnek és a Tanácsnak az 5. cikk megfelelő bekezdéseinek rendes jogalkotási eljárás keretében történő módosítására.

Az eddigi tapasztalatok azt mutatják, hogy az A. részben felsorolt fajokba tartozó, kedvtelésből tartott állatok Unión belüli kereskedelme, valamint harmadik országokból az EU-ba történő behozatala csalárd módon nem kereskedelmi mozgásként is feltüntethető. Az 576/2013/EU rendelet társjogalkotói igyekeztek megakadályozni ezeket a csalárd gyakorlatokat, mivel azok állategészségügyi kockázattal járhatnak. Ezért úgy döntöttek, hogy korlátozzák azoknak az A. részben felsorolt fajokba tartozó, kedvtelésből tartott állatoknak a számát, amelyek tulajdonosukat vagy a feljogosított személyt kísérhetik, ha a tulajdonos vagy feljogosított személy valamely tagállamból, illetve egy területről vagy harmadik országból egy másik tagállamba utazik. Ez a szabály a rendelet 5. cikkében található, amely bizonyos meghatározott feltételek teljesülése esetén kivételeket tesz lehetővé.

E dokumentum teljesíti a Bizottság arra vonatkozó kötelezettségét, hogy az Európai Parlamentnek és a Tanácsnak jelentést nyújtson be az 576/2013/EU rendelet 5. cikkének végrehajtásáról.

A legtöbb válaszadó illetékes hatóság támogatja a rendelet 5. cikkének (2) bekezdésében előírt eltérést és annak a jelenlegi szövegezéssel való megtartását. Csak két illetékes hatóság fejezte ki fenntartásait a végrehajtás kapcsán, és ezért az eltérés visszavonását vagy további szigorítását támogatja. Azt javasolták, hogy vezessenek be korlátozást az eltérés keretében engedélyezett, kedvtelésből tartott állatok számát illetően, vagy korlátozzák a mozgás célját bizonyos eseményekre. Mindkettő támogatja a hat hónapos alsó korhatár megtartását. Ennek fő okaként azt jelölik meg, hogy az állatok tulajdonosai által felmutatott írásos bizonyíték hitelességét nehéz ellenőrizni, a mozgás célját pedig nehéz megállapítani.

Az 576/2013/EU rendelet 5. cikkének 6. bekezdése előírja a Bizottság számára, hogy jelentést nyújtson be az Európai Parlamentnek és a Tanácsnak az 5. cikk végrehajtásáról. A jelentést legkésőbb 2018. június 29-ével bezárólag kell elkészíteni. A jelentés alapján a Bizottság adott esetben módosításokat javasolhat a rendelethez.

A Bizottság eddig még nem élt ezzel a felhatalmazó rendelkezéssel. Amennyiben nem kíván élni vele, a rendelet 9. és 14. cikke lehetővé teszi nemzeti szabályok alkalmazását. Ugyanakkor ez a két cikk előírja, hogy a nemzeti szabályokat az érintett, kedvtelésből tartott állatok nem kereskedelmi mozgásával összefüggő köz- vagy állategészségügyi kockázatokkal arányosan kell alkalmazni. A két cikk azt is előírja, hogy a nemzeti szabályok ne legyenek szigorúbbak, mint a 92/65/EGK irányelvnek vagy a 2006/88/EK irányelvnek megfelelően az ezen állatok Unión belüli kereskedelmére vagy harmadik országokból az EU-ba való importjára vonatkozó szabályok.

A Bizottság emellett megjegyzi, hogy az a néhány illetékes hatóság, amely a szabály visszavonása vagy szigorítása mellett érvel, úgy gondolja, hogy az ösztönzően hat az illegális gyakorlatokra. Úgy vélik, hogy a szabályt egyes szereplők úgy értelmezik, hogy az A. részben felsorolt fajokba tartozó, kedvtelésből tartott állatok mozgása öt állatig nem kereskedelminek minősül. Ezen érvek figyelembevételével a Bizottság úgy véli, hogy a nyilvánosságot és a hatóságilag kijelölt állatorvosokat tájékoztatni kell a „nem kereskedelmi célú mozgás” és a „kedvtelésből tartott állat” fogalmaknak az 576/2013/EU rendelet 3. cikkének a) és b) pontjában foglalt meghatározásáról. A Bizottság mindenekelőtt úgy véli, hogy kulcsfontosságú tisztázni, hogy amennyiben az állat mozgása nem függ össze a tulajdonos mozgásával, akkor azt általában véve nem lehet nem kereskedelmi célú mozgásnak tekinteni, függetlenül a mozgásban érintett, kedvtelésből tartott állatok számától.

4.2.A B. részben felsorolt fajok

A Bizottság megjegyzi, hogy a válaszadó illetékes hatóságok csupán kis adott hangot annak a kívánságának, hogy a Bizottság gyakorolja a felhatalmazáson alapuló jogi aktusok elfogadására vonatkozó jogát az egyszeri, nem kereskedelmi célú mozgásra engedélyezett, a B. részben felsorolt fajokba tartozó, kedvtelésből tartott állatok maximális száma kapcsán. Ugyanakkor mivel egy ilyen jogi aktus nem kellőképpen indokolt, a Bizottság pillanatnyilag nincs abban a helyzetben, hogy megkezdje egy felhatalmazáson alapuló jogi aktus elfogadására irányuló előkészítő munkálatait.

A Bizottság azt is megjegyzi, hogy a nemzeti szabályok végrehajtása hozzájárult a B. részben felsorolt fajokba tartozó, kedvtelésből tartott állatok mozgásának jobb ellenőrzéséhez. Ugyanakkor a Bizottságnak vannak aggályai ezen szabályok természete, pontosabban arányosságuk és szigoruk kapcsán, illetve annak kapcsán, hogy megfelelnek-e az 576/2013/EU rendelet 9. és 14. cikkének. Tény, hogy a 92/65/EGK irányelv ugyan szabályokat fogalmaz meg egyes, a B. részben felsorolt fajok, így madarak és nyulak Unión belüli kereskedelmére és az Unióba történő behozatalára vonatkozóan, ezek a szabályok azonban nem határoznak meg egy maximálisan megengedett számot.

4.3.Általános következtetés

A tagállami és a norvég illetékes hatóságoktól a konzultáció során nyújtott információk nem szolgáltattak szilárd bizonyítékot arra vonatkozóan, hogy az A. részben felsorolt fajokba tartozó, kedvtelésből tartott állatoknak az 576/2013/EU rendelet 5. cikkében meghatározott maximális száma (és az attól való eltérés lehetősége), valamint az uniós szabályok hiánya a B. részben felsorolt fajokba tartozó, kedvtelésből tartott állatok maximális számára vonatkozóan indokolatlan terhet róna a kedvtelésből tartott állatok nem kereskedelmi célú mozgására. Az információk arra sem szolgálnak bizonyítékkal, hogy ezek a szabályok ösztönöznék a bizonyos fajokba tartozó állatok Unión belüli kereskedelmének vagy Unióba történő behozatalának nem kereskedelmi mozgásként való feltüntetését.

Ezért több tapasztalatot kell gyűjteni az 576/2013/EU rendelet 5. cikkének hosszabb távú gyakorlati alkalmazása kapcsán, mielőtt a Bizottság fontolóra venné, hogy módosításokat javasoljon az A. részben felsorolt fajokba tartozó, kedvtelésből tartott állatokra vonatkozó jelenlegi szabályokhoz vagy javasolja a B. részben felsorolt fajokba tartozó, kedvtelésből tartott állatokra vonatkozó uniós szabályok elfogadását.

Emellett meg kell említeni, hogy az (EU) 2016/429 rendelet 246. cikke szabályokat határoz meg a kedvtelésből tartott állatok egyszeri, nem kereskedelmi célú mozgásra engedélyezett maximális számára vonatkozóan. Ezek a szabályok hasonlóak azokhoz, amelyeket az 576/2013/EU rendelet 5. cikke tartalmaz. Az (EU) 2016/429 rendelet 2021. április 21-i hatállyal hatályon kívül helyezi az 576/2013/EU rendeletet. Ugyanakkor az (EU) 2016/429 rendelet 277. cikke szerint „2026. április 21-ig e rendelet VI. része helyett továbbra is az 576/2013/EU rendelet alkalmazandó a kedvtelésből tartott állatok nem kereskedelmi célú mozgatása tekintetében”.

Ezért nem reális, hogy a Bizottság javaslatot nyújtson be az Európai Parlamentnek és a Tanácsnak a rendelet 5. cikke (1)–(4) bekezdésének módosítására az A. részben felsorolt fajokba tartozó, kedvtelésből tartott állatok kapcsán úgy, hogy azt rendes jogalkotási eljárás keretében 2021. április 21. előtt fogadják el és 2026. április 21-ig maradjon hatályban. Az e területet érintő bármely módosításnak ki kell terjednie az (EU) 2016/429 rendelet vonatkozó rendelkezéseire is, beleértve az átmeneti rendelkezéseket is.

Ami a B. részben felsorolt fajokba tartozó, kedvtelésből tartott állatok maximális számát meghatározó szabályok esetleges elfogadását illeti, a Bizottságnak az 576/2013/EU rendelet 5. cikkének (5) bekezdése szerinti felhatalmazása az ilyen szabályok elfogadására 2021. április 21-én lejár. Az ilyen fajokba tartozó, kedvtelésből tartott állatok maximális, az (EU) 2016/429 rendelet 246. cikkének (3) bekezdése szerint elfogadott száma csak 2026. április 21-i hatállyal lépne életbe. Figyelembe véve a tagállamokkal és Norvégiával folytatott konzultációt, valamint az (EU) 2016/429/EU rendelet 274. cikkében felsorolt, legfontosabb, felhatalmazáson alapuló jogi aktusok elfogadásához szükséges előkészítő munka prioritásként való kezelésének szükségességét, a Bizottság nem szándékozik élni az 576/2013/EU rendelet 5. cikkének (5) bekezdése alapján ráruházott jogkörrel.

Ugyanakkor a Bizottság továbbra is figyelemmel kíséri a helyzetet, és ösztönözni fogja a tagállamokat, hogy tegyenek lépéseket azoknak az alkalmazandó jogszabályoknak a megfelelő végrehajtására és érvényesítésére, amelyeket kulcsfontosságúnak tart a csalárd gyakorlatokkal szembeni fellépéshez. A Bizottság továbbá számos kezdeményezést indított, hogy segítse a tagállamokat a hatósági szolgálatok körében végzett tudatosságot növelő intézkedésekben, valamint elősegítse a nemzeti hatóságok közötti információcserét és tájékoztatását. Ezek magukban foglalják a tagállamok tisztviselőinek képzését a „Jobb képzés a biztonságosabb élelmiszerekért” kezdeményezés keretében, a rendszeres eszmecserét a Növények, Állatok, Élelmiszerek és Takarmányok Állandó Bizottságának ülésein, és a kedvtelésből tartott állatokkal foglalkozó nemzeti kapcsolattartó pontok hálózatának létrehozását.